**Pressekontakt Capgemini:**

Gunilla Resare

Tlf.: (+47)45002542

E-mail: [gunilla.resare@capgemini.com](mailto:gunilla.resare@capgemini.com)

**Stadig flere dollarmillionærer i Norge**

***Bare Sveits og Kuwait har flere pr innbygger***

**Oslo 28. september, 2017 - I dag lanseres den 21 utgaven av** [**2017 World Wealth Report**](http://www.worldwealthreport.com) **(WWR) av** [**Capgemini**](https://www.capgemini.com)**, en av verdens ledende leverandører innen consulting, teknologi og outsourcing. Rapporten som kartlegger verdens dollarmillionærer forteller at det blir stadig flere millionærer her til lands. Fra 2015 til 2016 økte antallet dollarmillionærer i Norge fra 136 700 til 154 700 – en økning på over 13%.**

Rapporten viser at det blir stadig flere dollarmillionærer[[1]](#footnote-1) i verden, og at Norge er blant de landene med flest dollarmillionærer pr innbygger. Norge har 2,9% dollarmillionærer per kapita, bare slått av Sveits (4,3%) og Kuwait (3,8%).

«*Norge har lenge vært høyt oppe på listen over antall dollarmillionærer,»* sier Johan Bergström, Head of Financial Services hos Capgemini Consulting. «*Det er flere grunner til dette: Mange nordmenn har hytter eller har investert i en sekundærbolig og disse har nytt godt av den voldsomme prisveksten på eiendom de siste årene. Dessuten har Oslo Børs vist en stigende utvikling de senere år,»* legger han til.

I følge rapporten har det vært en voldsom vekst av millionærer i Norge. Veksten på 13,2% gjør at Norge er landet med 3. høyest vekst i antall dollarmillionærer, bak Russland (19,7%) og Nederland (13,7%).

På verdensbasis økte antall dollarmillionærer med i gjennomsnitt med 7,5%. De fire landene USA, Japan, Tyskland og Kina står for over 61% av alle dollarmillionærer i verden. I denne sammenhengen kommer Norge på en hederlig 19. plass. Sverige er for første gang inne på topp 25 med 116 000 dollarmillionærer.

Rapporten tar også for seg hvilke utfordringer man ser i forhold til kapitalforvaltningen (Wealth Management) fremover, og ser et skifte hva gjelder finansiell rådgiving. Etter hvert som bransjen digitaliseres, vil tradisjonelle rådgivningstjenester bli utfordret av BigTech-selskaper.

Litt over halvparten av de spurte dollarmillionærene (56,3%) sier de er fornøyde med den finansforvalteren de har i dag, og bare 47,8% sier de er fornøyd med kostnadsnivået for tjenestene.

Dersom selskaper som Google og Facebook skulle begynne med slike rådgivningstjenester, besitter disse selskapene så store mengder data at de vil være i stand til å gi svært detaljerte utregninger. Big Tech-tjenester vil også passe for vanlige småsparere.

«*Vanlige småsparere kommer sannsynligvis også til å bli mer aktive i forhold til å forvalte pengene sine bedre og smartere. Forhåpentligvis gjør denne utviklingen at finansiell rådgiving blir mer tilgjengelig og folkelig og på et kostnadsnivå som gjør den attraktiv for flere. Det finnes flere selskaper som tilbyr formuesforvaltning for «alle», tjenester som er basert på kunstig intelligens og gjør investeringene for deg. Dette er tjenester som gir store muligheter for flere formuesforvaltere*,» mener Bergström.

I følge rapporten oppgir 78% av formuesforvalterne at de ser BigTech som en mulighet fremfor en trussel. WWR konkluderer med at selskaper som tilbyr formuesforvaltning må fortsette å utvikle forretningsmodellene for å håndtere de løpende teknologiske utviklingene og for å være en relevant samarbeidspartner fremover.

**Om World Wealth Report 2017**  
World Wealth Report fra Capgemini og RBC Wealth Management er gjennomført 21 ganger og leses av bedriftsledere innen bank-, finans- og forsikringsbransjer i hele verden. Undersøkelsen kartlegger personer som har en formue på over en million dollar i investerbare verdier, eksklusive verdien på primærbolig og samlerobjekter, såkalte High Net Worth Individuals (HNWI). Rapporten løftes frem på et makroøkonomisk nivå. WWR er den eneste rapporten som beskriver verdens dollarmillionærer så omfattende over en så lang periode. Rapporten inkluderer undersøkelsen Global High Net Worth Insights Survey hvor 2 500 dollarmillionærer fra 19 land svarer på spørsmål om sine investeringer samt sine preferanser innen kapitalforvaltning.

For mer informasjon eller for å laste ned rapporten, gå inn på [www.worldwealthreport.com](http://www.worldwealthreport.com)

**Om Capgemini**

Med over 190.000 ansatte i over 40 land, feirer Capgemini 50 års jubileum i 2017. Capgemini er en av verdens ledende leverandører av konsulent-, teknologi- og outsourcingtjenester. Gruppen omsatte i 2016 for 12,5 milliarder Euro. Sammen med sine kunder, utvikler og leverer Capgemini forretningsmessige, tekniske og digitale løsninger som skaper konkurransekraft og innovasjon. Som multikulturell virksomhet, har Capgemini utviklet en unik arbeidsmetode, [the Collaborative Business Experience](http://www.capgemini.com/about/how-we-work/the-collaborative-business-experiencetm)[TM](http://www.capgemini.com/about/how-we-work/the-collaborative-business-experiencetm) og en global leveransemodell [Rightshore](http://www.capgemini.com/about/how-we-work/rightshorer)**[®](http://www.capgemini.com/about/how-we-work/rightshorer)***.*

For mer informasjon, gå inn på [www.capgemini.no](http://www.capgemini.no/)

Rightshore® er et registrert varemerke som tilhører Capgemini

1. Dollarmillionærer, også kalt HNWI (high-net-worth individuals), er definert som personer som har investerbar formue på over 1 million dollar, ekskludert primærbolig, samleobjekter og forbruksvarer. [↑](#footnote-ref-1)